Breaking News 


investigații şi anchete 


ANCHETATORII.RO 


Fondat în 2014 


ECONOMIE 

Ei sunt șefii absoluţi ai unei naţiuni umilite și umile. Ei sunt apostolii negri ai apocalipsei ce va să vină 
peste noi și peste țară. Au lăsat totul în ruine. Țara mea e ţara lor. Ei ne-au furat trecutul, prezentul și 
viitorul. “Ne-au distrus!” - o campanie marca Anchetatorii.ro, despre devalizarea României. 


În ţara noastră erau o mulţime de fabrici și uzine în care se lucra la foc continuu. Românii nu se 
plângeau de lipsa locurilor de muncă, iar economia era înfloritoare. De 35 de ani suntem minţiţi cu 
nerușinare că industria ceaușistă era un morman de fiare vechi și energofagă. Acea industrie 


Constantinescu, Băsescu și lohannis au devalizat țara și au pus toată industria la pământ. Au căzut 
coloși în care s-au investit miliarde de dolari cu tehnologii de ultimă generație, totul spre placul 
Moscovei, Bruxelles-ului și Washingtonului. Astăzi avem o datorie externă colosală în valoare de 1F 
de miliarde de euro la final de 2023. Anul acesta Guvernul lui lohannis condus de Nicu și Marcel 
urmează să îndatoreze ţara cu alte zeci de miliarde deoarece doresc să se menţină la putere până în 
2028. 


În 1993 se semnează un acord de asociere cu Uniunea Europeană și astfel asasinarea siderurgiei și a 
ecconomiei românești este comandată de la Bruxelles. România trebuia să reducă producţia de oţel, 
de la 14 milioane de tone, la 2 milioane de tone în fiecare an . Pentru aplicarea acestui plan se trece 
la distrugerea fizică a instalațiilor, astfel încât să nu mai poată fi repuse în funcțiune. La schimb, 
Uniunea Europeană ne lasa să exportăm în Europa fără taxe. Rusia pe partea cealaltă a avut grijă să 
radă de pe suprafața pământului combinatele românești cu ajutorul lui lon Iliescu și Adrian Năstase. 
În fiecare zi o să discutăm despre distrugerea coloșilor industriali ai României. Cum am ajuns de la 
fabrici și uzine la mall-uri și ruine. O să dedicăm acest prim material liderului de sindicat Virgil 
Săhleanu de la TEPRO lași. 


Brandurile lașiului, Lactis, Unirea, Avicola, Zimbru sau Țigarete sunt azi istorie. Mafia de partid și de 
stat a pus la pământ coloși industriali cu zeci de mii de angajaţi și cifre de afaceri ameţitoare. Coloși 
precum Fortus, Tepro, Nicolina sau Terom au fost devalizați, însă, după 1990 prin privatizări 
frauduloase. Până în acest moment, în ciuda multiplelor anchete declanșate de procurori, niciuna 
dintre uriașele țepe economice trase la lași nu s-a terminat cu condamnări penale. Fabrica de Țigarete 


este exemplul cel mai trist al decăderii industriei la lași. 


TEPRO IAŞI — Virgil Săhleanu, asasinat de mafia de 
partid şi de stat pentru că şi-a apărat fabrica şi 
muncitorii 


La data de 7 septembrie 2000, Virgil Săhleanu, liderul de sindicat de la Tepro lași a fost asasinat la 
comanda cehului Frantisek Priplata. Ani mai târziu, statul român s-a văzut nevoit, tot el, să 
despăgubească comanditarul asasinatului cu milioane de euro. 


Anul acesta se împlinesc 24 de ani de la crima care a șocat România și a închis gura liderilor de 
sindicat din întreaga țară care se opuneau privatizărilor frauduloase de către mafia de partid și de 
stat. 


Virgil Săhleanu 


Primul naș al mafiei de partid și de stat este Adrian Năstase. Năstase și guvernul său mafiot au 
deschis calea spre cele mai mari nelegiuri din perioada postdecembristă, fiind mai apoi duse la 
apogeu de către mafia PDL-istă păstorită de Traian Băsescu și clanurile mafiote din jurul său ce sug și 


azi sângele națiunii române. 


Uzina Metalurgică lași a fost deschisă în 1962 și a fost ani de zile cel mai mare producător de ţevi 
sudate din Europa de Est. În perioada de glorie, întreprinderea avea 6.000 de angajaţi. În 1989 fabrica 
avea o producție anuală de peste 600 de milioane de dolari. Uzina înregistrează profit și în anii de 
după Revoluţie. Cu toate acestea, Fondul Propietăţii de Stat decide, în decembrie 1997, să vândă 


pachetul majoritar pe care îl deţine la Tepro. 


Virgil Săhleanu - pictură murală lași 


Virgil Săhleanu s-a născut la data de 9 ianuarie 1946 în satul Cacica (judeţul Suceava). A absolvit 
cursurile Liceului „Ștefan cel Mare” din Suceava și apoi pe cele ale Facultăţii de Mecanică din cadrul 


Institutului Politehnic din lași, secția motoare termice, obținând calificarea de inginer mecanic. Virgil 
Săhleanu era tată a trei copii. 


A fost repartizat ca inginer la Uzina Mecanică Suceava. A fost transferat apoi ca inginer la SC TEPRO SA 
lași - cea mai mare uzină de ţevi sudate din lume până în 1989 (fosta Uzină Metalurgica din lași și 


actualmente SC Arcelor Mittal lași). În timp, în anul 1986, el a devenit inginer șef la Secţia sculărie- 
confecții metalice. 


Peste 200 de salariati ai Tepro-lIspat lasi au comemorat astazi 5 ani de la asasinarea la comanda a liderului de sindicat 


Virgil Sahleanu. La comemorare au fost prezenti si reprezentanti ai autoritatilor locale. - FOTO ARHIVA MEDIAFAX 


În perioada 1991-1994 a fost membru în Biroul Permanent al Comitetului Executiv lași al PRM. Prin 
decizia nr. 69/27.02.1995, directorul general al SC Tepro modifică unilateral contractul individual de 
muncă, destituindu-l din funcţia de inginer șef și transferându-l ca inginer la Serviciul prognoză, 
strategie și marketing. Săhleanu își cere drepturile în justiție și prin decizia civilă nr. 1575/14.02.1996 a 
Judecătoriei lași, se dispune reintegrarea contestatarului pe același post cu plata despăgubirilor până 


la acea dată. 


Pentru a evita reintegrarea acestuia pe post, prin decizia nr. 405/21.07.1995, directorul general îi 
desface abuziv contractul de munca, concediindu-l deși procesul se afla pe rol. Decizia civilă nr. 
1403/11.03.1996 a Tribunalului lași reconfirmă hotărârea Judecătoriei. Prin decizia nr. 63/24.01.1997 a 
Curţii de Apel lași, hotărârea de a fi reangajat pe funcţie cu plata despăgubirilor devine definitivă și 


irevocabilă, iar din 17 martie 1997 este învestită cu titlu executor. 


În anul 1998 SC TEPRO SA a fost privatizată de către stat, fiind cumpărată către firma cehă Zelezarny 


Veseli („Fierarii Veseli”). În ianuarie 1999, patronatul a hotărât concedierea a peste o mie de salariați. 


În data de 12 februarie 1999, Virgil Săhleanu a fost ales ca președinte al Sindicatul Liber TEPRO lași de 


către Adunarea Generală Extraordinară a sindicatului. În paralel, a fost și membru al Biroului Executiv 


declanșat un conflict de muncă, acuzând concedierea a 1.278 de salariaţi și privatizarea frauduloasă a 
SC TEPRO SA de către SC Zelezarny Veseli din Cehia. Ca urmare a acestor evenimente, prin decizia nr. 
307/18.02.1999, Virgil Săhleanu a fost concediat de către Administraţia SC TEPRO lași. 


Deși concediat, el și-a continuat activitatea sindicală în afara întreprinderii, cu sprijinul FNS METAROM, 
el reușind să anuleze în justiție concedierea celor 1.278 salariați și în același timp intervenind la 
autorităţile de stat pentru anularea contractului de privatizare care a transformat o firmă profitabilă 
într-una falimentară. A organizat mai multe greve și mișcări de protest la adresa investitorului ceh 
Zelezarny Veseli, pe care îl acuza că vrea să falimenteze fabrica. 


Virgil Săhleanu a fost amenințat cu moartea în această perioadă, i s-au intentat trei procese de către 
administrația SC TEPRO SA, el ripostând prin efectuarea demersurilor pentru judecarea proceselor la 
Curtea Europeană de la Strasbourg. S-a pensionat la 1 martie 2000, când a cumulat vechimea minimă 


cu sporuri, de pensionare. 


Atacul împotriva liderului de sindicat a fost negociat direct de Frantisek Priplata cu patronul unei 
firme pază, Cătălin Ciubotaru, după cum rezultă din sentința prin care afaceristul ceh a fost 


condamnat la 8 ani de închisoare pentru instigare la omor. 


Pe 4 septembrie 2000, Priplata i-a spus lui Ciubotaru că dacă nu rezolvă rapid problema “Săhleanu” îi 
va rezilia contractul pentru paza combinatului Tepro. Firma patronată de Ciubotaru obținuse un 
contract de aproape 400 de milioane de lei vechi pe lună pentru paza uzinei Tepro, dar nu reușise să- 
și intre în rol din cauza opoziţiei sindicatului. Frantisek Priplata a negociat, în acea zi, cu Ciubotaru un 
preț pentru agresarea lui Virgil Săhleanu. Cei doi s-au înţeles pentru 3000 de dolari. Priplata i-a fixat 
lui Ciubotaru și un termen final până la care trebuia rezolvată „problema Săhleanu”: 14 septembrie 
2000. Atunci urma să ajungă la lași patronul ceh Zedenek Zemek, reprezentat de Priplata în 
privatizarea Tepro. Planul era ca sindicalistul să stea măcar 2- 3 săptămâni în spital, perioadă în care 


firma de pază să preia controlul securității combinatului, iar protestele salariaților Tepro să înceteze. 


Pentru aplicarea planului, doi agenţi ai firmei de pază din Vaslui s-au deplasat în două rânduri la lași 
ca să îl atace pe sindicalist. Ei l-au urmărit mai multe zile pe Săhleanu, însă sindicalistul era mereu 
însoţit, astfel încât nu au reușit să se apropie de el. Pe 5 septembrie 2000, a doua zi după ultimatumul 
lui Priplata, Cătălin Ciubotaru le-a cerut angajaţilor săi să urgenteze atacul asupra sindicalistului. Mai 
mult, el le-a promis că dacă vor reuși să-l asasineze le va dubla banii promiși. În dimineaţa zile de 7 
septembrie 2000, Virgil Săhleanu a ieșit singur din apartament, a coborât scările, iar când a ajuns la 


parterul blocului a fost atacat de cei doi angajaţi ai firmei de pază. Unul dintre ei l-a lovit cu pumnul, 

Loviturile de cuțit au continuat până ce Virgil Săhleanu și-a pierdut cunoștința. Cei doi asasini au fugit 
după atac înapoi la Vaslui, iar Virgil Săhleanu a decedat la spital în aceeași zi. 


adrian nastase au distrus romania coruptie devalizarea romaniei  fabricisiuzine Frantisek Priplate 


iasi mafia de partid si de stat ne-audistrus pnl  primulasasinat sindical privatizari frauduloase PSD 


tara meaetaralor  teproiasi traian basescu virgil sahleanu 


Andrei Marin 


Andrei Marin a absolvit Facultatea de Științe Politice în 2009, unde și-a dezvoltat interesul 
pentru problemele sociale și politice. În căutarea de a aduce informaţii de calitate către public, a 
urmat o pasiune veche și a finalizat studiile în Jurnalism în 2010. Cu o viziune clară asupra 


responsabilităţii jurnalistice și a nevoii de a dezvălui adevărul, scrie pentru Anchetatorii.ro din 
2010. 


